OpenLLM-France/wikimedia huggingface dataset:
# Bogliasco

Bogliasco (en ligur Boggiasco o Bugiascu) és un comune italià, situat a la regió de la Ligúria i a la ciutat metropolitana de Gènova. El 2011 tenia 4.515 habitants. Limita amb les comunes de Gènova, Pieve Ligure i Sori.

## Geografia

Situat a la Riviera del Llevant, al sud de Gènova, en una petita cala a la desembocadura del torrent homònim, compta amb una superfície de 4,42 km² i les frazioni de Poggio Favaro-San Bernardo i Sessarego.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 13 juliol 2015].
# Boophis haematopus

Boophis haematopus és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis haematopus. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Black Rhinos Football Club

El Black Rhinos Football Club és un club zimbabuès de futbol de la ciutat d'Harare. L'equip pertany a l'exèrcit del país.

## Història

El club nasqué l'any 1984 escindit del Highlanders Football Club amb un gran equip que tenia els millors futbolistes del país, com Stanford "Stix" Mtizwa, Japhet "Shortcat" Mparutsa, Stanley "Sinyo" Ndunduma, Maronga "The Bomber" Nyangela, Jerry "Dzungu" Chidawa, Simon "AK-47" Mugabe i Hamid "Muzukuru" Dhana. El club guanyà la lliga en aquesta primera temporada. Des d'aleshores el club s'ha mantingut en un segon nivell.

## Palmarès

* Lliga zimbabuesa de futbol
** 1984 i 1987
* Copa zimbabuesa de futbol
** 1984

## Referències

* ↑ «Zimbabwe (and Rhodesia) Champions». Rec.Sport.Soccer Statistics Foundation. [Consulta: 6 gener 2021].
* ↑ «Zimbabwe - List of Champions». RSSSF.
* ↑ «Zimbabwe - List of Cup Winners». RSSSF.
# Black Jack (Missouri)

Black Jack és una població dels Estats Units a l'estat de Missouri. Segons el cens del 2000 tenia 6.792 habitants.

## Demografia

Segons el cens del 2000, Black Jack tenia 6.792 habitants, 2.422 habitatges, i 1.789 famílies. La densitat de població era de 985,9 habitants per km².
Dels 2.422 habitatges en un 36,6% hi vivien nens de menys de 18 anys, en un 52,1% hi vivien parelles casades, en un 18,3% dones solteres, i en un 26,1% no eren unitats familiars. En el 23,2% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,2.
Per edats la població es repartia de la següent manera: un 27,3% tenia menys de 18 anys, un 8% entre 18 i 24, un 27,1% entre 25 i 44, un 24,3% de 45 a 60 i un 13,2% 65 anys o més.
L'edat mediana era de 37 anys. Per cada 100 dones de 18 o més anys hi havia 75 homes.
La renda mediana per habitatge era de 51.806 $ i la renda mediana per família de 63.324 $. Els homes tenien una renda mediana de 41.969 $ mentre que les dones 30.930 $. La renda per capita de la població era de 22.705 $. Entorn del 2,8% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Black Jack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Black Jack». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Black Jack

«Black Jack o Blackjack» té aquests significats:
# Black Hole

Black Hole és una sèrie limitada de còmics que consta de dotze números escrita i il·lustrada per Charles Burns i publicada primer per Kitchen Sink Press,i després per Fantagraphics. Va ser llançat en forma recopilada el 2005 per Pantheon Books. A Catalunya va ser publicada per Ediciones La Cúpula. La història tracta de les conseqüències d'una malaltia de transmissió sexual que provoca greus mutacions als adolescents. Burns ha dit que les mutacions es poden llegir com una metàfora de l'adolescència, el despertar sexual i la transició a l'edat adulta: "...m'agrada pensar en l'adolescència com una malaltia que pateixes i que afecta a cadascú d'una forma diferent".

## Argument

Ambientada als afores de Seattle a mitjans dels anys setanta, la història segueix a un grup d'adolescents que contrauen una misteriosa malaltia de transmissió sexual denominada "la plaga" que fa que desenvolupin estranyes mutacions físiques i els converteixi en exclosos socials que acaven fugint de casa per viure a un bosc proper.
La trama se centra en dos personatges principals que sovint narren la història; Chris, una estudiant popular i respectada, i Keith, un altre estudiant addicte a les drogues. Keith està enamorat de Chris, que alhora està enamorada d'en Rob Fanciacani, un estudiant que pateix una mutació. Després de mantenir relacions sexuals amb ell cau infectada. D'altra banda Keith busca empara amb Eliza per apaivagar la malenconia que li provoca el seu amor no correspost, relació de la qual també en sortirà infectat.
Mentrestant, molts altres adolescents de la ciutat han contret la malaltia, i alguns busquen la reclusió de la societat a causa de la gravetat de les seves mutacions i de la repulsa social que provoquen, i construeixen un campament en un bosc fora de la ciutat. Viuen de l'ajuda que poden aconseguir dels qui no estan infectats. La incertesa i el neguit els porta a la soledat, la violència i al refugi en la parella com a única esperança.
Finalment la infecció desapareix de cop tal com va arribar.

## Guardons

L'edició col·leccionada va guanyar el premi Harvey el 2006 pel "Millor àlbum gràfic per un treball anteriorment publicat". Burns també va guanyar el premi Harvey el 1998, 1999, 2001, 2002, 2004, 2005 i 2006 com a "Millor entintat" pel seu treball a la sèrie.
Black Hole va guanyar el premi Ignatz del 2006 per "Antologia o col·lecció destacades". El 2007 va ser guardonat amb el premi "Essentials of Angoulême".

## Referències

* ↑ Appleford, Steve. «Charles Burns» (en anglès). Los Angeles City Beat, 16-02-2006. Arxivat de l'original el 2007-04-15. [Consulta: 31 maig 2020].
* ↑ Chute, Hillary. Outside the Box: Interviews with Contemporary Cartoonists (en anglès). The University of Chicago Press, 2014, p. 46-52. ISBN 978-0-226-09944-6.
* ↑ «Agujero Negro» (en castellà). zonanegativa.com, 11-03-2013. [Consulta: 31 maig 2020].
* 1 2 Chute, Hillary; Jagoda, Patrick. Comics & Media (en anglès). The Univeresity of Chicago Press, 2012, p. 268.
# Black Holes and Revelations

Black Holes And Revelations és el nom de l'àlbum del conjunt anglès Muse que va sortir el 3 de juliol del 2006. L'àlbum del grup de Matthew Bellamy ha sigut criticat per alguns fans per tenir un estil una mica diferent, i és que a diferència d'aquest en els anteriors treballs només componia Matthew i en aquest tots tres.
Aquest, el seu quart treball d'estudi, segueix la línia estilística del seu anterior disc, Absolution, amb un estil musical menys agressiu i molt més fosc, a més de comptar amb lletres més ideològiques que en els seus dos primers treballs. Aquest disc té un cert so urbà, com posa de manifest la cançó "Supermassive Black Hole", no obstant això, Bellamy assegura que sempre li va agradar aquest estil i que ja tenia pensat desenvolupar-lo abans d'haver-los escoltat.

## Llista de Cançons

* Take A Bow, 4:39
* Starlight, 4:00
* Supermassive Black Hole, 3:29
* Map Of The Problematique, 4:19
* A Soldier's Poem, 2:01
* Invincible, 4:54
* Assassin, 3:31
* Exo Politics, 3:53
* City of Delusion, 4:48
* Hoodoo, 3:52
* Knights of Cydonia, 6:03
Bonus Track: Glorious, 4:38

## Singles

* Starlight
* Supermassive Black Hole (UK)
* Knights of Cydonia (USA)
* Invincible
* Map of the problematique
# Bosconero

Bosconero és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord de Torí. A 1 de gener de 2019 la seva població era de 3.133 habitants.
Bosconero limita amb els següents municipis: Rivarolo Canavese, San Giusto Canavese, Feletto, Foglizzo, San Benigno Canavese i Lombardore.

## Referències

* ↑ «Resident population on 1st january» (en anglès). ISTAT. [Consulta: 4 abril 2020].
# Lleòncia

Lleòncia, en llatí Leoncia, va ser l'esposa de l'emperador romà d'Orient Flavi Focas, coronat per l'exèrcit el 23 de novembre de l'any 602, després de la fugida de Constantinoble de l'emperador Maurici i la seva esposa Constantina. Segons el Chronicon Paschale Focas va entrar a la ciutat el 25 de novembre, on va organitzar curses de carros i va fer donatius als soldats, i el senat el va proclamar emperador. Focas va passejar-se per la ciutat en una marxa triomfal, i Lleòncia que anava a seu costat, va ser coronada Augusta, cosa que significa que ja estaven casats. Teòfanes el Confessor diu que la coronació va tenir lloc el 27 de novembre. Uns dies més tard, Focas va enviar un sicari per matar l'emperador Maurici i la seva família.
L'única filla coneguda de Lleòncia i Focas va ser Domència (Domentzia), que es va casar més endavant amb Prisc, un general que havia servit amb Maurici però que no es trobava a la capital durant el cop d'estat, i era comte dels excubitors. Teòfanes diu que Domència i Prisc es van casar l'any 607, i Joan d'Antioquia explica que durant el casament van començar les hostilitats entre Focas i el seu gendre. Les faccions esportives dels Verds i els Blaus, organitzadores de les curses de carros, van homenatjar el nou matrimoni posant a l'Hipòdrom de Constantinoble imatges de Focas, Lleòncia, Domència i Prisc, una tradició reservada només a la parella regnant, i semblava que s'instituïa Prisc com a hereu i successor. L'emperador es va enfurismar i va ordenar la destrucció de les estàtues de la seva filla i Prisc. Això va suposar que Prisc es posés en contra del seu sogre. Sembla que la ràbia de Focas es descriu de forma exagerada pels historiadors.
Al voltant del 608, l'exarca d'Àfrica, Heracli va iniciar una rebel·lió contra l'emperador Focas. Amb el suport de senadors, la facció dels Verds i Prisc, Heracli va ordenar l'aturada de l'exportació del blat africà, i així va poder utilitzar aquest blat per costejar una flota. Es coneixen poques dades d'aquesta aturada, que va durar fins a la mort de Focas l'any 610. Heracli va comptar amb l'ajuda del seu fill Heracli, després emperador, i del seu nebot Nicetes. Els sublevats van prendre Egipte amb facilitat, i amb ajuda de la flota egípcia van dirigir-se a Constantinoble.
Focas va ser derrotat definitivament i executat per Heracli l'octubre de l'any 610. Els germans de Focas també van ser executats, i no se sap què va passar amb Lleòncia, però probablement també la van matar. Prisc, que havia donat suport a Heracli, es va mantenir com a comte dels excubitors fins a l'any 612, quan va ser obligat a dimitir i a fer-se monjo. Segons el Chronicon Paschale va morir a l'església de Sant Salvador de Cora.

## Referències

* ↑ Garland, Lynda. «Leontia (Wife of the Emperor Phocas)». De Imperatoribus Romanis. [Consulta: 29-XII-2019].
* ↑ Crow, Kevin H. «Phocas (602-610 A.D.)». De Imperatoribus Romanis. Arxivat de l'original el 2018-03-13. [Consulta: 29-XII-2019].
# Brunswick Zebras FC

El Brunswick Zebras Football Club és un club de futbol semi professional australià de la ciutat de Melbourne.

## Història

El club va ser fundat l'any 1948 amb el nom Juventus per la comunitat italiana de la ciutat. Durant la seva història ha rebut les següents denominacions.
* 1948–1979: Brunswick Juventus
* 1980–1993: Brunswick United Juventus
* 1993–1994: Brunswick Pumas
* 1994–1995: Melbourne Zebras
* 1996–2021: Brunswick Zebras
* 2021–2022: Brunswick Juventus Junior
* 2022-present: Brunswick Zebras

## Palmarès

* Lliga australiana de futbol:
** 1985

## Referències

* ↑ «Search Business Names Register».
* ↑ «ABN Lookup», 01-11-2014.
* ↑ «Victorian Football Club Archive - Ballarat City to Bunyip & District».
* ↑ «Club Name Change - Brunswick Juventus Junior Football Club», 23-01-2021. Arxivat de l'original el 18 de gener 2022. [Consulta: 2 setembre 2023].
* ↑ «People Like Me». Arxivat de l'original el 2020-04-02. [Consulta: 2 setembre 2023].
* ↑ «Victorian Football Club Archive - Maidstone United to Murray United».
* ↑ «History - Brunswick Zebras FC».
* ↑ «Australia - List of Champions». RSSSF. [Consulta: 1r setembre 2023].
# Llista de monuments de Mataró

Llista de monuments de Mataró inclosos en l'Inventari del Patrimoni Arquitectònic Català per al municipi de Mataró (Maresme). Inclou els inscrits en el Registre de Béns Culturals d'Interès Nacional (BCIN) amb la classificació de monuments històrics, els Béns Culturals d'Interès Local (BCIL) de caràcter arquitectònic i els béns immobles amb nivell de protecció urbanística (BPU).
A causa de l'extensió dels elements inventariats, la llista se subdivideix en dues àrees:
* Llista de monuments de Mataró (centre), pel barri del Centre que inclou el centre històric entre muralles més l'extensió fins al mar del barri de l'Estació. Com a barri administratiu està delimitat pel traçat de les antigues muralles al nord; els carrers Coma, Hospital i Sant Pere, a l'est; i els carrers Torrent, Iluro i Cooperativa a l'oest.
* Llista de monuments de Mataró (perifèria), inclou els altres 10 barris de Mataró.

## Enllaços externs

* Cercador de l'Inventari del Patrimoni Arquitectònic, a patrimoni.gencat.
# Pere de Castella i de Molina

Pere de Castella i de Molina (Valladolid, 1290 – Granada, 1319) fou Infant de Castella. Fill de Sanç IV de Castella i de María de Molina. Es va casar amb Maria d'Aragó i d'Anjou (1311), filla de Jaume II de Catalunya-Aragó. El seu germà Ferran IV de Castella anomenat l'Emplaçat va morir el 1312 i Pere va ser regent d'Alfons XI de Castella, fill del seu germà mort, compartint el càrrec amb la seva mare i l'infant Joan per la concòrdia de Palazuelos del 1314. Va participar Guerra castellanogranadina contra l'Emirat de Gharnata, participant en els setges d'Algesires i Gibraltar el 1309, prenent Alcaudete el 1312. Va lluitar en la batalla d'Alicún el 1315 contra el cabdill granadí Ozmin, i poc després va aixecar el setge granadí de Gibraltar del 1316, però finalment va morir prop de Granada lluitant contra els musulmans.

## Referències

* ↑ José Berdugo Romero, Esbozo Histórico del Gran Ozmín (castellà)
* ↑ Juan de Mata Carriazo, En la frontera de Granada, p.161 (castellà)
# Lockheed X-7

El Lockheed X-7 era un avió de proves no tripulat propulsat per estatorreactors i dirigit per tecnologia de guiatge de míssils, actiu durant els anys 50 del segle xx. Era transportat per un B-29 o per un B-50 Superfortress. L'impulsor auxiliar s'iniciava després del llançament i podia impulsar l'aeronau fins als 1.625 km/h. Després, l'impulsor era rebutjat i l'estatorreactor començava a funcionar en aquest moment. Finalment, l'X-7 tornava a terra, en un descens en paracaigudes.
Es va aconseguir una velocitat màxima de 3.250 km/h, fixant el rècord de velocitat per a un avió de reacció. Es van realitzar un total de 130 vols entre l'abril de 1951 i juliol de 1960.

## Especificacions

* Tripulació: Cap
* Longitud: 9,98 m
* Envergadura: 3,66 m
* Alçada: 2,1 m
* Pes carregat: 3.600 kg
* Planta motriu:
** Impulsor: coet de combustible sòlid Alleghany Ballistics Laboratories X202-C3 de 467 kN d'empenta
** Sustentador: diversos estatoreactors en proves
* Velocitat màxima: Mach 4,31 (4610 km/h)
* Sostre de servei: 32.317 m

## Referències

* ↑ Lockheed X-7 a GlobalSecurity.org (anglès)
* ↑ "Ramjet test missile takes off on supersonic flight." (anglès)
# Lluita als Jocs Olímpics d'Estiu de 1928 - lluita lliure masculina pes gall

Lluita als Jocs Olímpics d'Estiu de 1928 :
| Lluita grecoromana |||
| Pes gall | homes |
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes gall | homes |
| Pes ploma | homes |
| Pes lleuger | homes |
| Pes wèlter | homes |
| Pes mitjà | homes |
| Pes semipesant | homes |
| Pes pesant | homes |
| < 1924 1932 > |||
La prova del pes gall de lluita lliure fou una de les set de lluita lliure que es disputaren als Jocs Olímpics d'Amsterdam de 1928. Com la resta de proves de lluita sols hi podien participar homes. Els lluitadors que participaven en aquesta categoria podien pesar fins a 56 quilograms. La competició es disputà al Krachtsportgebouw entre el 30 de juliol i l'1 d'agost i hi van prendre part 8 esportistes, en representació de 8 països.
El vencedor final fou el finlandès Kaarlo Mäkinen.

## Medallistes

| Or | Plata | Bronze |
| Kaarlo Mäkinen (FIN) | Edmond Spapen (BEL) | James Trifunov (CAN) |

## Resultats

La competició es va desenvolupar amb eliminació directa.
Fonts: Resultats oficials;

### Torneig principal

| Quarts de final | Quarts de final | Semifinals | Semifinals | Final | Final |
| A. Piguet (SUI) | W |
| A. Ford (AUS) | L |
| A. Ford (AUS) | L | A. Piguet (SUI) | L |
| | | R. Hewitt (USA) | W |
| R. Hewitt (USA) | W | R. Hewitt (USA) | W |
| M. Rozan (FRA) | L | | |
| | | | | R. Hewitt (USA) | L |
| | | | | K. Mäkinen (FIN) | W |
| K. Mäkinen (FIN) | W | | |
| H. Sansum (GBR) | L | | |
| H. Sansum (GBR) | L | K. Mäkinen (FIN) | W |
| | | E. Spapen (BEL) | L |
| E. Spapen (BEL) | W | E. Spapen (BEL) | L |
| J. Trifunov (CAN) | L |

### Torneig per la segona posició

| Semifinals | Semifinals | Final | Final |
| E. Spapen (BEL) | W |
| | | H. Sansum (GBR) | L |
| | | E. Spapen (BEL) | W |
| | | Tercer lloc | Tercer lloc |
| H. Sansum (GBR) | W | J. Trifunov (CAN) | W |
| R. Hewitt (USA) | L | | H. Sansum (GBR) | L |

## Referències

* 1 2 «1928 Summer Olympics official report».
* ↑ «Olympedia – Bantamweight, Freestyle (≤56 kilograms), Men». [Consulta: 19 juliol 2024].
* ↑ «Kaarlo Mäkinen» (en finès), 10-06-2024. [Consulta: 19 juliol 2024].
# Pere de Castellví

En Pere de Castellví fou un cavaller que pertanyia a l'alta noblesa valenciana del segle xv, i que històricament estigué vinculat a diverses localitats de la comarca de la Marina Alta.

## Dades biogràfiques

En Pere de Castellví era fill d'en Gonçal de Castellví, que fou senyor d'un gran nombre de poblacions, com ara Carlet, Beniarbeig, El Verger, Els Poblets i La Cremadella. En Pere es casà per primera vegada amb na Violant Pardo de la Casta i l'any 1422 en segones noces amb una tal Yolant, senyora de qui no se'n té cap altra referència biogràfica.

## Vinculació amb Alcalalí i Mosquera

Aquest cavaller fou senyor dels llocs d'Alcalalí i Mosquera fins a l'any 1408, en què els vengué a un altre cavaller dit en Jaume Verdeguer. El dia 28 de setembre del 1409, tots dos senyors es reuniren en presència del notari en Ramón Vidal per fixar la línia de divisió entre els seus respectius dominis, que és la que actualment marca la separació entre els termes municipals d'Alcalalí i Xaló.

## Vinculació amb Xaló, Llíber i Murla

També li pertanyia el senyoriu de Xaló i Llíber, que el bescanvià amb en Guillem Martorell, avi del novel·lista Joanot Martorell, per la Vila i Castell de Murla. Aquest concanvi i permuta feta i fermada es documentà en escriptura atorgada el dia 10 de juny de 1413. A través de l'esmentat document, se sap que el senyoriu de Xaló i Llíber fou valorat en 230.000 sous i la Vila i Castell de Murla en 205.000 sous; per tant, el patriarca de la família dels Martorell hagué d'abonar-li a en Pere de Castellví aquesta diferència de 25.000 sous.
# Paradise Valley

Paradise Valley és una població dels Estats Units a l'estat d'Arizona. Segons el cens del 2007 tenia 14.921 habitants.

## Demografia

Segons el cens del 2000, Paradise Valley tenia 13.664 habitants, 5.034 habitatges, i 4.163 famílies La densitat de població era de 340,4 habitants/km².
Dels 5.034 habitatges en un 33,3% hi vivien nens de menys de 18 anys, en un 76,1% hi vivien parelles casades, en un 4,3% dones solteres, i en un 17,3% no eren unitats familiars. En el 13,6% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,9% tenia menys de 18 anys, un 4% entre 18 i 24, un 18,8% entre 25 i 44, un 35,9% de 45 a 60 i un 16,4% 65 anys o més.
L'edat mediana era de 46 anys. Per cada 100 dones de 18 o més anys hi havia 96,1 homes.
La renda mediana per habitatge era de 150.228 $ i la renda mediana per família de 164.811 $. Els homes tenien una renda mediana de 100.000 $ mentre que les dones 52.302 $. La renda per capita de la població era de 81.290 $. Aproximadament l'1,9% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paradise Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Paradise Valley». American Fact Finder. Oficina del Cens dels Estats Units, 12-01-2010.
# Pelobates varaldii

Pelobates varaldii és una espècie d'amfibi anur de la família Pelobatidae que es troba al Marroc i, possiblement també, a la península Ibèrica.
Està amenaçada d'extinció per la pèrdua del seu hàbitat natural.

## Referències

* Salvador, A., Donaire-Barroso, D., Tahar, S. & El Mouden, E.H. 2004. Pelobates varaldii. Llista Vermella d'Espècies Amenaçades de la UICN 2006. Consulta: 10 de maig del 2008.

## Enllaços externs

* Àmplia informació sobre aquesta espècie. (anglès)
# Lori de collar groc

El lori de collar groc (Lorius chlorocercus) és una espècie d'ocell de la família dels psitàcids que habita zones boscoses de les illes Salomó orientals.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Lori de barbeta vermella

El lori de barbeta vermella (Charmosyna rubrigularis) és una espècie d'ocell de la família dels psitàcids que habita la selva humida de l'illa de Karkar, propera a la costa nord-est de Nova Guinea, i a l'arxipèlag de Bismarck.
# Lori de coroneta blava

El lori de coroneta blava (Vini australis) és una espècie d'ocell de la família dels psitàcids que habita zones de boscos i de cocoters de Polinèsia central, a les illes Wallis i Futuna, Samoa, Tonga, Fiji i Niue.
# Lori de flancs vermells

El lori de flancs vermells (Charmosyna placentis) és una espècie d'ocell de la família dels psitàcids que habita zones amb arbres de les Moluques, illes Raja Ampat, Nova Guinea i les illes Bismarck i Salomó.